Sand Dunes | Tread Lightly
Sand Dunes Safari with Andre de Villiers
Safari 4x4 Roetes se Sandry wenke
Sanderige terrein is baie los en bied min tot geen traksie vir voertuie. As gevolg van die lae traksie moet daar 'n paar beginsels verstaan word.
Hoe minder die traksie hoe meer die momentum.
Egalige momentum speel 'n baie belangrike rol in sandry.
Stuur insette so min as moontlik, m.a.w. al 4 die wiele moet in een rigting werk.
Indien jy vasval in sand moet jy klein entjies vorentoe en agtertoe ry in laebestek totdat jy 'n lang genoeg spoor getrap het wat vas is en jou dan genoeg momentum gee om oor die walletjie voor die wiele te ry.
Voertuie moet ook so lig as moontlik wees vir sandry, haal dus al die onnodige goed uit!
Die voertuig se wiele moet nie te vinnig draai (tol) terwyl die voertuig stadig beweeg nie, want dan grawe die voertuig net dieper. Daar moet 'n balans wees tussen die voertuig se vorentoe momentum en die tol van die wiele. Indien die wiele te vinnig tol, los die pedaal 'n klein bietjie (nie heeltemal nie, daar moet krag op wiele bly) en die voertuig sal uit die sand "opstaan" soos 'n boot wat plain. Hierdie is moeilik om te bemeester en moet geoefen word.
Agterste ewenaarslot kan gebruik word in reguit lyne of met opdraendes waar die sand baie los is. Onthou as jy wil draai met die agterste ewenaarslot gesluit sal die voertuig neig om nie te draai nie, of baie traag draai, m.a.w. jy gaan "understeer" ondervind.
Omdat sand sag is trap die voertuig dieper spore in die sand en ry hy eintlik die hele tyd teen 'n wal op. Die los sand maak 'n wal voor die wiele wat diep spore trap en stoot hy sand soos 'n stootskraper. Die voertuig moet dus verkieslik bo-op die sand loop soos 'n boot wat eers moet "plain" uit die water.
Bande speel dus 'n geweldig belangrike rol en moet dus verkieslik so groot as moontlik oppervlak hê wat op die sand rus, m.a.w. sy traksie gedeelte. Derhalwe is banddruk ook belangrik en word bande afgeblaas vir sandry om 'n groter voetprint patroon te kry sodat die afwaartse druk (massa) van die voertuig oor 'n groter area versprei word. Hoe groter die area hoe ligter trap die bande en hoe beter is die traksie. Dus blaas ons bande af vir sandry tot so laag as 0,8 bar om 'n beter flotasie te kry.
Die afgeblaasde bande laat die voertuig ligter loop bo-op die sand en rig ook minder skade aan en is dus meer ekologies vriendelik op die terrein.
Teerpad druk: volgens vervaardiger se riglyne (byvoorbeeld 2 bar)
Grondpaaie: bande word afgeblaas tot 80% van teerpaddruk (1,6 bar)
2 spoor paaie, klipperige terrein en hindernisse: bande word afgeblaas tot 60% van paddruk (1,2 tot 1,3 bar)
Sandry werk en modder: bande word 50% afgeblaas van paddruk (1,0 bar)
Sanduine en los sand bokant laagwatermerk: 0,6 tot 0,8 bar
Waarskuwing: indien bande afgeblaas word onder 1,0 bar kan die bande maklik van die velling afklim indien daar skerp gedraai word teen hoë spoed.
Vat altyd die volgende saam:
Ordentlike kwaliteit bandpomp wat vanaf die battery werk.
Lugdomkrag want 'n gewone domkrag sal jy in die sand indruk, of kry 'n groot basis vir die gewone domkrag.
Graaf om jou uit die moeilikheid te grawe.
André de Villiers alias André 4x4
+27 82 800 7743
To tread lightly while enjoying driving on sand dunes, bear the following in mind:
Obey all speed limits. Reduce speed below 25 km per hour near campgrounds, campsites and people.
Listening to headphones or ear buds can make it difficult to hear and communicate with other recreationists.